อย่าหลงความคิดที่ว่าดีลนาทีสุดท้ายต้องเป็นตัวเลือกที่ดีที่สุดสำหรับตั๋วเครื่องบินราคาถูกเพราะว่าไม่ค่อยมี
ทางที่ดีควรจองไว้แต่เนิ่น ๆ จองล่วงหน้าเป็นปีได้ยิ่งดี ถ้าเที่ยวบินที่คุณต้องการสามารถจองแบบนั้นได้ ตั๋วเครื่องบินมีแนวโน้มที่จะมีราคาถูกกว่าเมื่อเปิดขายในตอนแรก – ซึ่งโดยปกติก็มักจะประมาณหนึ่งปีก่อนที่เที่ยวบินจะออกเดินทาง ดังนั้น ควรเข้าไปดูทางออนไลน์ทันทีที่เที่ยวบินที่คุณต้องการมีการเปิดให้จอง
โดยเฉพาะอย่างยิ่ง หากคุณวางแผนที่จะเดินทางในช่วงปิดเทอม หรือไปยังจุดหมายปลายทางที่มีงานอีเวนต์ที่มีชื่อเสียง ราคาตั๋วเหล่านี้จะสูงขึ้นอย่างรวดเร็ว ดังนั้นควรจองก่อนที่จะมีคนจำนวนมากมาจอง
ราคาเที่ยวบินอาจลดลงอีกครั้งก่อนที่จะไต่ระดับขึ้นอีกในช่วงสองสามวันสุดท้ายก่อนเที่ยวบินจะออกเดินทาง แต่ก็อาจไม่เป็นเช่นนั้นเช่นกัน ไม่คุ้มที่จะเสี่ยงรอให้ราคาลดลงเพียงเพื่อจะไปเจอกับราคาที่สูงขึ้นหากรอจนถึงนาทีสุดท้าย นอกจากนี้ คุณยังต้องเสี่ยงที่ตั๋วจะขายหมดก่อนที่คุณจะจองได้ โดยเฉพาะอย่างยิ่ง ถ้าเป็นเที่ยวบินที่ได้รับความนิยม
หากคุณยินดีที่จะยืดหยุ่น ซึ่งจริง ๆ แล้วก็เป็นสิ่งสำคัญที่สุดสำหรับตั๋วเครื่องบินราคาถูก ก็ให้เข้าไปดูเครื่องมือค้นหาเที่ยวบินตอนใกล้ ๆ เวลาออกเดินทาง เนื่องจากอาจมีการโพสต์ตั๋วเครื่องบินที่ราคาถูกลงในช่วงนั้น